நவம்பர் 17

## நிகழ்வுகள்
*1292 &ndash; ஜோன் பலியல் இசுக்காட்லாந்தின் மன்னனாக முடிசூடினார்.
*1405 &ndash; சூலு சுல்தானகம் அமைக்கப்பட்டது.
*1511 &ndash; எசுப்பானியா மற்றும் இங்கிலாந்து ஆகியன பிரான்சுக்கு எதிராக அணி திரண்டன.
*1558 &ndash; இங்கிலாந்தின் முதலாம் மேரி இறக்க அவரது ஒன்றுவிட்ட சகோதரி முதலாம் எலிசபெத் அரசியானார்.
*1603 &ndash; ஆங்கிலேய நாடுகாண் பயணி, எழுத்தாளர் சர் வால்ட்டர் ரேலி தேசத்துரோகக் குற்றங்களுக்காக விசாரணைக்குட்படுத்தப்பட்டார்.
*1796 &ndash; பிரெஞ்சுப் புரட்சிப் போர்கள்: பிரெஞ்சுப் படைகள் ஆஸ்திரியர்களை இத்தாலியில் ஆர்க்கோல் என்ற இடத்தில் தோற்கடித்தன.
*1800 &ndash; ஐக்கிய அமெரிக்க சட்டமன்றம் தனது முதலாவது அமர்வை வாசிங்டன், டி. சி.யில் ஆரம்பித்தது.
*1811 &ndash; ஒசே மிகுவேல் கரேரா சிலியின் அரசுத்தலைவராகப் பதவியேற்றார்.
*1820 &ndash; கப்டன் நத்தானியல் பால்மர் அண்டார்ட்டிக்காவை அடைந்த முதலாவது அமெரிக்கர் ஆனார். பால்மர் குடாநாடு இவரது நினைவாகப் பெயரிடப்பட்டது.
*1831 &ndash; எக்குவாடோர் மற்றும் வெனிசுவேலா ஆகியன பாரிய கொலம்பியாவில் இருந்து பிரிந்தன.
*1869 &ndash; எகிப்தில், நடுநிலக் கடலையும், செங்கடலையும் இணைக்கும் சுயஸ் கால்வாய் திறக்கப்பட்டது.
*1873 &ndash; பெஸ்ட், பூடா, ஓபுடா ஆகிய நகரங்கள் இணைக்கப்பட்ட புடாபெஸ்ட் நகரம் அங்கேரியின் தலைநகராக்கப்பட்டது.
*1878 &ndash; இத்தாலி மன்னர் முதலாம் உம்பேர்ட்டோ மீதான முதலாவது கொலை முயற்சி இடம்பெற்றது. மன்னர் சிறு காயங்களுடன் தப்பினார்.
*1903 &ndash; உருசியாவின் சமூக சனநாயக தொழிற் கட்சி போல்செவிக் (பெரும்பான்மை), மேன்செவிக் (சிறுபான்மை) என இரண்டாகப் பிளவுண்டது.
*1918 &ndash; யாழ்ப்பாணத்தில் சூறாவளி மற்றும் வெள்ளம் காரணமாக பலத்த சேதம் ஏற்பட்டது. நூற்றுக்கணக்கானோர் வீடுகளை இழந்தனர். நிவாரண நிதியம் அமைக்கப்பட்டது.
*1922 &ndash; முன்னாள் உதுமானிய சுல்தான் ஆறாம் மெகெமெத் இத்தாலிக்கு நாடு கடத்தப்பட்டான்.
*1933 &ndash; ஐக்கிய அமெரிக்கா சோவியத் ஒன்றியத்தை அங்கீகரித்தது.
*1939 &ndash; செக் நாட்டில் நாட்சி எதிர்ப்பு ஆர்ப்பாட்டங்களை அடுத்து 9 மாணவர்கள் தூக்கிலிடப்பட்டனர். ஆயிரத்துக்கும் அதிகமானோர் வதைமுகாம்களுக்கு அனுப்பப்பட்டனர். இந்நாளை நினைவுகூரும் முகமாக அனைத்துலக மாணவர் நாள் பல நாடுகளில் நினைவுகூரப்பட்டு வருகிறது.
*1947 &ndash; அமெரிக்க அறிவியலாளர்கள் ஜான் பார்டீன், வால்டர் பிராட்டன் ஆகியோர் திரான்சிஸ்டரின் முக்கிய இயல்புகளைக் கண்டறிந்தனர். 20-ஆம் நூற்றாண்டின் மின்னணுவியல் புரட்சி ஆரம்பமானது.
*1950 &ndash; லாமோ டோண்டிரப் டென்சின் கியாட்சோ என்ற பெயரில் திபெத்தின் 14வது தலாய் லாமாவாக முடிசூடினார்.
*1953 &ndash; அயர்லாந்து, பிளாசுக்கெட் தீவுகளில் இருந்து அங்கு வாழ முடியாத சூழலில் எஞ்சிய குடிமக்கள் அனைவரும் வெளியேற்றப்பட்டனர்.
*1969 &ndash; பனிப்போர்: பேரழிவு ஆயுதங்களைக் குறைக்கும் முகமாக சோவியத், அமெரிக்க அதிகாரிகள் எல்சிங்கியில் பேச்சுக்களில் ஈடுபட்டனர்.
*1970 &ndash; சோவியத்தின் லூனாக்கொட் 1 சந்திரனில் தரையிறங்கியது. தொலைவில் இருந்து இயக்கக்கூடிய தானியங்கி ஒன்று வேறோர் உலகத்துக்கு அனுப்பப்பட்டது இதுவே முதற் தடவை ஆகும்.
*1983 &ndash; தேசிய விடுதலைக்கான சபடிஸ்டா படை மெக்சிக்கோவில் அமைக்கப்பட்டது.
*1989 &ndash; பனிப்போர்: செக்கோசிலவாக்கியாவில் இடம்பெற்ற மாணவர் போராட்டம் கலகம் அடக்கும் காவற்துறையினரால் நசுக்கப்பட்டது. ஆனாலும் இந்நிகழ்வு பின்னர் டிசம்பர் 29 இல் கம்யூனிச அரசைக் கவிழ்க்க ஆரம்பமாக அமைந்தது.
*1993 &ndash; நைஜீரியாவில் இராணுவப் புரட்சி மூலம் அரசு கவிழ்க்கப்பட்டது.
*1997 &ndash; எகிப்தில், அல்-உக்சுர் நகரில் இசுலாமியப் போராளிகளின் தாக்குதலில் 62 பேர் கொல்லப்பட்டனர்.
*2000 &ndash; பெருவில் அரசுத்தலைவர் ஆல்பர்ட் புஜிமோரி பதவியில் இருந்து அகற்றப்பட்டார்.
*2012 &ndash; எகிப்தில் தொடருந்துக் கடவை ஒன்றில் இடம்பெற்ற விபத்தில் 50 பள்ளி மாணவர்கள் உயிரிழந்தனர்.
*2013 &ndash; உருசியாவில் கசான் விமான நிலையத்தில் தத்தாரிஸ்தான் விமானம் ஒன்று வீழ்ந்ததில் 50 பேர் உயிரிழந்தனர்.

## பிறப்புகள்

*9 &ndash; வெசுப்பாசியான், உரோமைப் பேரரசர் (இ. 79)
*1865 &ndash; ஜான் சுடேன்லி பிளாசுகெட், கனடிய வானியலாளர் (இ. 1941)
*1870 &ndash; வா. கோபாலசாமி இரகுநாத இராசாளியார், தமிழகப் புரவலர், தமிழறிஞர் (இ. 1920)
*1870 &ndash; செர்கேய் பிளாசுக்கோ, உருசிய வானியலாளர் (இ. 1956)
*1885 &ndash; சார்லசு ரோஷர், அமெரிக்கத் திரைப்பட ஒளிப்பதிவாளர் (இ. 1974)
*1887 &ndash; பெர்னார்ட் மோண்ட்கோமரி, ஆங்கிலேய படைத்துறை அதிகாரி (இ. 1976)
*1896 &ndash; லெவ் வைகாட்ஸ்கி, பலருசிய-உருசிய மெய்யியலாளர், உளவியலாளர் (இ. 1934)
*1904 &ndash; இசாமு நொகுச்சி, அமெரிக்க கட்டிடக்கலைஞர், சிற்பி (இ. 1988)
*1906 &ndash; சோய்செரோ ஹோண்டா, ஹோண்டா நிறுவனத்தை ஆரம்பித்த சப்பானியப் பொறியியலாளர் (இ. 1991)
*1909 &ndash; சி. இலக்குவனார், தமிழகத் தமிழறிஞர் (இ. 1973)
*1917 &ndash; க. வேலாயுதம், ஈழத்து எழுத்தாளர் (இ. 2009)
*1920 &ndash; ஜெமினி கணேசன், தமிழ்த் திரைப்பட நடிகர், இயக்குநர் (இ. 2002)
*1922 &ndash; இசுட்டான்லி கோகென், நோபல் பரிசு பெற்ற அமெரிக்க மருத்துவர்
*1927 &ndash; கமில் சுவெலபில், செக் நாட்டுத் தமிழறிஞர் (இ. 2009)
*1929 &ndash; பி. சி. சேகர், மலேசியத் தமிழ் வேதியியலாளர், இரப்பர் தொழிலை நவீனமயப் படுத்தியவர் (இ. 2006)
*1930 &ndash; பிரேம்ஜி ஞானசுந்தரம், இலங்கை எழுத்தாளர், பத்திரிகையாளர் (இ. 2014)
*1942 &ndash; காயிங் கெக் இயேவ், கம்போடியக் குற்றவாளி
*1942 &ndash; மார்ட்டின் ஸ்கோர்செசி, அமெரிக்க இயக்குநர், நடிகர்
*1950 &ndash; கோகிலா மகேந்திரன், ஈழத்து-ஆத்திரேலிய எழுத்தாளர், நாடகக் கலைஞர்
*1951 &ndash; திருச்சி பிரேமானந்தா, இலங்கை-இந்தியத் துறவி (இ. 2011)
*1952 &ndash; சிறில் ரமபோசா, தென்னாப்பிரிக்க அரசியல்வாதி
*1972 &ndash; ரோஜா செல்வமணி, தென்னிந்தியத் திரைப்பட நடிகை
*1978 &ndash; கீர்த்தி ரெட்டி, தெனிந்தியத் திரைப்பட நடிகை
*1982 &ndash; யூசுஃப் பதான், இந்தியத் துடுப்பாளர்
*1983 &ndash; கிறிஸ்டோபர் பாலோனி, அமெரிக்க எழுத்தாளர்

## இறப்புகள்
*1558 &ndash; இங்கிலாந்தின் முதலாம் மேரி (பி. 1516)
*1796 &ndash; இரண்டாம் கத்தரீன், உருசியப் பேரரசி (பி. 1729)
*1858 &ndash; இராபர்ட்டு ஓவன், உவெல்சு செயற்பாட்டாளர் (பி. 1771)
*1917 &ndash; ஆகுஸ்ட் ரொடான், பிரான்சிய சிற்பி (பி. 1840)
*1928 &ndash; லாலா லஜபதி ராய், இந்திய அரசியல்வாதி (பி. 1865)
*1973 &ndash; மிரா அல்பாசா, பிரான்சிய-இந்திய ஆன்மீகத் தலைவர் (பி. 1878)
*1989 &ndash; திருச்சி லோகநாதன், தமிழ்த் திரைப்படப் பின்னணிப் பாடகர் (பி. 1924)
*2000 &ndash; இலூயீ நீல், நோபல் பரிசு பெற்ற பிரான்சிய இயற்பியலாளர் (பி. 1904)
*2010 &ndash; பி. விருத்தாசலம், தமிழகத் தமிழறிஞர் (பி. 1940)
*2012 &ndash; பால் தாக்கரே, மகாராட்டிர-இந்திய அரசியல்வாதி (பி. 1926)
*2013 &ndash; டோரிஸ் லெசிங், நோபல் பரிசு பெற்ற பிரித்தானிய எழுத்தாளர் (பி. 1919)
*2013 &ndash; பூரணி, தமிழக எழுத்தாளர் (பி. 1913)
*2013 &ndash; திடீர் கண்ணையா, நகைச்சுவை நடிகர் (பி. 1937)
*2015 &ndash; பித்துக்குளி முருகதாஸ், பக்திப் பாடகர் (பி. 1920)

## சிறப்பு நாள்
* அனைத்துலக மாணவர் நாள்
* உலக குறைப்பிரசவ தினம்

## மேற்கோள்கள்

## வெளி இணைப்புகள்

* 
* 
* நியூயார்க் டைம்சு: இன்றைய நாளில்

பகுப்பு:நவம்பர்
பகுப்பு:ஆண்டின் நாட்கள்